**ՀԵՏԱՔՐՔՐՎԱԾՈՒԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ**

**(ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ-ԱՆՀԱՏ ԽՈՐՀՐԴԱՏՈՒԻ ԸՆՏՐՈՒԹՅՈՒՆ)**

**Հայաստանի Հանրապետություն**

**Սոցիալական Պաշտպանության Վարչարարության Երկորդ Ծրագիր**

Վարկ No: 5398-AM

**ԽՈՐՀՐԴԱՏՎԱԿԱՆ ԾԱՌԱՅՈՒԹՅԱՆ ԱՆՎԱՆՈՒՄԸ` Ֆինանսական կառավարման մասնագետ**

**Հղում No.** (համաձայն Գնումների Պլանի): **SPAP II-C-3-5-16**

ՀՀ ֆինանսների նախարարության ծրագրերի իրականացման վարչությունը հայտնում է, որ Համաշխարհային բանկի «Սոցիալական պաշտպանվածության վարչարարության երկորդ ծրագիր» վարկային ծրագրի շրջանակում **«Ֆինանսական կառավարման մասնագետ»-ի** հանձնարարականի իրականացման համար խորհրդատու ընտրելու նպատակով հայտարարվում է անհատ խորհրդատուի ընտրության մրցույթ:

**Հանձնարարականի նպատակն է** Ֆինանսական կառավարման մասնագետի (այսուհետ՝ խորհրդատու) ընտրության միջոցով աջակցել Ծրագրի համակարգողին ծրագրի ռեսուրսների օգտագործման և ֆինանսական կառավարման առնչությամբ պատշաճ վերահսկողություն ապահովելու հարցում:

Ծառայությունները նախատեսվում է իրականացնել մինչև ծրագրի իրականացման ավարտը (30.11.2020թ.)

**Աշխատանքների շրջանակը**

**Խորհրդատուն պետք է.**

* Ստեղծի և գործարկի Ծրագրի ֆինանսական կառավարման համակարգ,
* Մշակի, վարի և թարմացնի Ծրագրի հաշվապահական համակարգի ընթացակարգերը (Ֆինանսական կառավարման ձեռնարկ),
* Իրականացնի Ծրագրի հաշվապահական հաշվառումը հաշվապահական ընդհանուր սկզբունքների և ՀՀ օրենսդրության համաձայն,
* Ապահովի Ծրագրի հաշվապահության իրականացումը ՀԲ ուղեցույցների և կանոնակարգերի համաձայն՝ ապահովելով նաև աուդիտի հնարավորություն միջազգային անկախ աուդիտորների կողմից,
* Պատրաստի Ծրագրի՝ աուդիտի ենթակա ֆինանսական հաշվետվությունները և համակարգի Ծրագրի աուդիտի հետ կապված պայմանավորվածությունները. լիարժեք համագործակցի աուդիտորի հետ և ապահովի աուդիտի հետ կապված պահանջվող բոլոր փաստաթղթերի ու տեղեկությունների հասանելիությունը:
* Պատրաստի և ՀԲ ներկայացնի աուդիտի չենթարկված կիսամյակային միջանկյալ ֆինանսական հաշվետվություններ (ՄՖՀ) Ֆինանսավորման պայմանագրում նշված ժամկետում և կարգով,
* Պատշաճ վերահսկի Ծրագրի ֆինանսական ռեսուրսների ճիշտ օգտագործումը,
* Ապահովի Ծրագրի ֆինանսական միջոցների ճշգրիտ և ամբողջական գրանցումը,
* ՀԲ ներկայացնելու համար պատրաստի համապատասխան հայտեր համաձայն Համաշխարհային բանկի ընթացակարգերի՝ ապահովելով ամբողջական անհրաժեշտ թղթաբանությունը և Հատուկ հաշվի ճշգրիտ համալրումը,
* Կառավարի Ծրագրի Հատուկ հաշիվը: Հատուկ հանձնառությունների հայցեր, վարկերի բաց նամակներ պատրաստի,
* Վարի ՀԲ-ի՝ Բանկ-Հաճախորդ (Client connection online system) առցանց համակարգը և ՀՀ Ֆինանսների նախարարության գանձապետարանի՝ Client Treasury առցանց համակարգը,
* Կազմի Ծրագրի ամենամյա բյուջեն, պատրաստի բյուջեի բոլոր անհրաժեշտ փոփոխությունները և հետևի դրանց իրականացմանը,
* Իրականացնի մատակարարի հաշիվ-ապրանքագրերի հաստատման համար անհրաժեշտ փաստաթղթերի հավաքման, ստուգման և պատրաստման ընթացակարգերը: Հաշվառի վճարումների փաստաթղթերը և մատակարարների վճարումները: Պատրաստի վճարման հանձնարարականներ` ստուգելով հաշիվ-ապրանքագրի համապատասխանությունը պայմանագրի պայմաններին: Ապահովի, որ բոլոր վճարումները կատարվեն ժամանակին և պայմանագրի, ՀԲ համապատասխան ուղեցույցների, կանոնակարգերի, իրավական համաձայնագրերի և կիրառելի այլ փաստաթղթերի համաձայն,
* Իրականացնի Ծրագրի բանկային հաշիվների մնացորդների, ինչպես նաև ՀԲ-ի Բանկ-Հաճախորդ (Client connection online system) առցանց համակարգի կանոնավոր համադրումներ: Անցկացնի Ծրագրի միջոցների չբաշխված մնացորդների կանոնավոր արտարժույթի վերագնահատում:
* Համագործակցի Համաշխարհային բանկի առաքելությունների/թիմերի հետ Ծրագրի ֆինանսական կառավարման կանոնավոր հսկողություն իրականացնելու հարցում և պատշաճ կերպով արձագանքի արված դիտողություններին և առաջարկություններին,
* Ամսական և տարեկան ֆինանսական հաշվետվություններ ներկայացնի Հարկային ծառայությանը,
* Պահպանի Ծրագրի շրջանակներում կնքված պայմանագրերը և կատարի այդ պայմանագրերով նախատեսված վճարումները. Ֆինանսավորման համաձայնագրի ձևաչափով ստուգի տեղական ծախսերի օժանդակ փաստաթղթերը,
* Վերահսկի Ծրագրի շրջանակներում և Ֆինանսավորման համաձայնագրի համաձայն կատարված ծախսերի օժանդակ փաստաթղթերը,
* Ստորագրի կապալառուների, խորհրդատուների և մատակարարների բոլոր իրավասու վճարումների վճարման պահանջագրերը,
* Կատարի ծրագրի համակարգողի` ՍՊՎԾ-2-ի արդյունավետ իրականացման համար անհրաժեշտ այլ հանձնարարություններ:

**Խորհրդատուն պետք է բավարարի հետևյալ որակավորման չափանիշներին և պետք է ունենա`**

* Բարձրագույն կրթություն ֆինանսներ և հաշվապահություն, բիզնես կառավարում, տնտեսագիտություն մասնագիտություններում կամ որևէ հարակից ոլորտում,
* Առնվազն 5 տարվա աշխատանքային փորձ ֆինանսական կառավարում և հաշվապահություն մասնագիտությամբ (աշխատանքային փորձը ՀԲ-ում կամ որևէ միջազգային ֆինանսական կառույցում կդիտվի որպես առավելություն),
* ՀՀ հարկային և հաշվապահական օրենսդրության լավ իմացություն,
* Հաշվապահական ծրագրային ապահովումների (software), օրինակ 1C և ArmSoft-ի աշխատանքային իմացություն,
* Հայերեն և անգլերեն լեզուների գրավոր և հաղորդակցական լավ իմացություն,
* Գերազանց համակարգչային հմտություններ:

Վերը շարադրված պահանջներին համապատասխանող անհատ խորհրդատուները կարող են մինչև սույն թվականի **նոյեմբերի 6-ը, ժամը 18.00**-ն ներկայացնել հետաքրքրվածության գրություն և կենսագրական թերթիկ ստորև նշված հասցեով:

Հետաքրքրվածության հայտերը կարող են ներկայացվել նաև էլեկտրոնային փոստով:

ՀՀ Ֆինանսների նախարարության

ծրագրերի իրականացման վարչության պետ` Վարդան Հարությունյանին

ՀՀ, ք. Երևան, Մելիք-Ադամյան 1

Հեռախոս (037411) 910593

Էլ. փոստ secretariat1@minfin.am